Val d'Orcia
<s>Val d'Orcia (dosl. dolina Orcije ili Orče) je lokalitet iz talijanske Toskane koji je 2004. uvršten na UNESCO-vu listu mjesta svjetske baštine u Evropi.</s><s>Val d'Orcia je naročito bogata arhitektonskim i umjetničkim djelima, što je čini kulturnom znamenitosti globalnog značaja.</s>

<s>Karakteristike i historija 
Preko doline protiče rijeka Orcia, po kojoj je i dobila ime.</s><s>Val d'Orcia prostire se na površini od 61.188 hektara, južno od Siene duž sjevernih obronaka planine Amiate.</s><s>Dolinu Orcije formira pet srednjovjekovnih i renesansnih gradića, zajedno sa svojom ruralnom okolicom, a to su Castiglione d'Orcia, Montalcino, Pienza, Radicofani i San Quirico d'Orcia.</s><s>Pored njih tu je i velik broj utvrđenih sela i vjerskih objekata koji stvaraju mrežu historijskih, umjetničkih, arhitektonskih i prirodnih ljepota.</s>

<s>Val d'Orcia  je dio poljoprivredne okolice Siene, koja je modificirana i razvijana tokom 14. i 15. vijeka, otkad je integrirana u teritorij tog grada države.</s><s>Karakteristika tog krajolika su doline iz kojih se uzdižu gotovo konusna brdašca sa utvrđenim naseljima na vrhu.</s><s>Pejzaž je tokom historije inspirirao brojne umjetnike, pa zahvaljujući njihovim slikama znamo ljepotu dobro uređenog renesansnog poljoprivrednog kraja.</s><s>Pored oranica, pašnjaka, farmi, gradića i sela, preko doline prolazi i antička Via Francigena sa svojim usputnim opatijama, mostovima, gostionicama i svetištima.</s><s>Godine 1999. dio doline, površine 18.500 hektara, proglašen je rezervatom prirode.</s>

<s>Izvori</s>

<s>Vanjske veze</s>

<s>The Park 
 Val d'Orcia</s>

<s>Orcia
Geografija Toskane
Prirodni rezervati
Zaštićena područja u Italiji
Svjetska baština u Italiji</s>

